# Snap แค่...ได้คิดถึง
Snap แค่...ได้คิดถึง  เป็นภาพยนตร์ไทยแนวดราม่าโรแมนติก เขียนบทและกำกับโดย คงเดช จาตุรันต์รัศมี แสดงนำโดย โทนี่ รากแก่น และวรันธร เปานิล จัดจำหน่ายโดย เอ็ม พิคเจอร์ส มีกำหนดฉายอย่างเป็นทางการในวันที่ 31 ธันวาคม พ.ศ. 2558

 เรื่องย่อ 
กลุ่มเพื่อนมัธยมกลุ่มหนึ่งกลับมาพบกันอีกครั้งในงานแต่งงานของเพื่อนที่จัดเลี้ยงในโรงเรียน ในบรรยากาศวันคืนสู่เหย้า ในงานนี้เองทำให้ ผึ้ง ที่เป็นเพื่อนสนิทเจ้าสาว และ บอย ช่างภาพงานแต่งงานได้กลับมาพบกันอีกครั้ง บรรยากาศเก่า ๆ ของโรงเรียนที่ทั้งคู่เคยเรียนอยู่ ทำให้สิ่งต่าง ๆ ที่ทั้งสองเคยมีร่วมกันสมัยมัธยมในความทรงจำได้หวนย้อนคืนกลับมาอีกครั้ง

 นักแสดง 

 โทนี่ รากแก่น รับบทเป็น บอย ช่างภาพประจำรุ่นสมัยมัธยม และปัจจุบันก็ยังคงทำงานเป็นช่างภาพอยู่ เป็นช่างภาพในงานแต่งงานของเพื่อนในรุ่นที่ผึ้งเดินทางกลับมาร่วมงาน
 วรันธร เปานิล รับบทเป็น ผึ้ง เด็กสาวที่ต้องย้ายตามพ่อซึ่งเป็นนายทหารไปที่กรุงเทพฯ เนื่องจากการรัฐประหารเมื่อปี พ.ศ. 2549 และได้เดินทางกลับมาพบกับบอยอีกครั้งในงานแต่งของเพื่อนร่วมรุ่นในอีก 8 ปีต่อมา

 งานสร้าง 
โปรเจกต์ภาพยนตร์เรื่อง Snap แค่...ได้คิดถึง ของคงเดช จาตุรันต์รัศมี แต่เดิมใช้เพียงชื่อภาษาอังกฤษว่า Snap ซึ่งกัญญารัตน์ จิรรัชชกิจ ผู้อำนวยการสร้างได้เปิดเผยว่าที่มาของชื่อหนังมาจากสภาพสังคมปัจจุบันที่เราใช้การถ่ายรูปด้วยการ snap และจะต้องนำมาตกแต่งใส่ฟิลเตอร์ต่าง ๆ เข้าไปอีก เพื่อให้ภาพดูดีและเกินจริงเกินไปเพื่อให้เราพอใจ เปรียบเหมือนกับสังคมที่สะท้อนให้เห็นว่าชีวิตปัจจุบันก็ต้องผ่านการใส่ฟิลเตอร์ตกแต่ง ลบนั่นเติมนี้ เหมือนกันกับรูปภาพ จึงเลือกใช้ชื่อนี้ในการถ่ายทอดเรื่องราวของภาพยนตร์ที่มีทั้งชีวิตรักและเรื่องราวต่าง ๆ

Snap แค่...ได้คิดถึง นำแสดงโดย โทนี่ รากแก่น และ อิงค์ วรันธร เปานิล ซึ่งภาพยนตร์เรื่องนี้เป็นการกลับมาทำภาพยนตร์แนวโรแมนติกอีกครั้งหลังจากเคยเขียนบทภาพยนตร์ให้กับเรื่อง เดอะเลตเตอร์ จดหมายรัก เรื่อง แฮปปี้เบิร์ธเดย์ และงานกำกับของตัวเองคือเรื่อง เฉิ่ม ซึ่งตนห่างหายจากการทำภาพยนตร์แนวนี้ไปจากผลงานที่ผ่าน ๆ มา โดยเรื่องนี้จะเป็นเรื่องราวของเพื่อนที่เรียนจบกันไปแล้วได้กลับมาพบกันอีกครั้ง ซึ่งการกลับมาเจอกันก่อให้เกิดความรู้สึกบางอย่างจากในอดีตที่มันยังติดค้างอยู่

คงเดช ผู้กำกับของภาพยนตร์เรื่องนี้เปิดเผยว่า ภาพยนตร์เรื่องนี้ใช้ระยะเวลาถ่ายทำอย่างหนักตลอดระยะเวลาเพียง 10 วัน ภายใต้เงินทุนที่จำกัด แต่ก็เป็นภาพยนตร์ที่เขารักในความเป็นมันมากที่สุด เนื่องจากเขาสร้างมันขึ้นมาในช่วงอารมณ์ที่เศร้าจากการสูญเสียความสัมพันธ์ต่าง ๆ ในชีวิต ซึ่งตัวเขาแคร์ในทุก ๆ ความสัมพันธ์นับจากช่วงเวลาก่อนหน้ามาจนถึงช่วงที่ทำการถ่ายทำ เป็นช่วงที่เขาสูญเสียความสัมพันธ์ในรูปแบบต่าง ๆ รวมทั้งเสียเพื่อนจากสภาพสังคมในปัจจุบัน

 เพลงประกอบภาพยนตร์ 
 "แค่ได้คิดถึง" ขับร้องโดย ญารินดา บุนนาค
 "รักแท้" ขับร้องโดย อาร์มแชร์
 "อยากหลับตา" ขับร้องโดย นภ พรชำนิ
 "ยอม" ขับร้องโดย พีโอพี
 "Minute of love" ขับร้องโดย อาร์มแชร์
 "แต่งงาน" ขับร้องโดย มัวร์ (Moor)
 "ความลับ" ขับร้องโดย H

 การประชาสัมพันธ์ 
โปรเจคของภาพยนตร์ถูกเปิดเผยครั้งแรกในเดือนตุลาคม พ.ศ. 2558 พร้อมกับทีเซอร์ตัวแรกในยูทูบแชแนลของผู้กำกับ คือ คงเดช จาตุรันต์รัศมี ความยาว 37 วินาที โดยใช้ชื่อเพียงว่า Snap เนื่องจากในขณะนั้นยังไม่มีการประกาศชื่อภาษาไทยอย่างเป็นทางการ โดยภาพยนตร์ได้รับการคัดเลือกให้ร่วมฉายในรอบ และเสนอชื่อเข้าชิงในสายการประกวดหลัก (Main competition) ของเทศกาลภาพยนตร์ Tokyo International Film Festival 2015 และได้รับเลือกให้เป็นภาพยนตร์เปิดของเทศกาลภาพยนตร์โลกแห่งกรุงเทพฯ ครั้งที่ 13

ต่อมาในวันที่ 2 ธันวาคม พ.ศ. 2558 ได้มีการเปิดเผยชื่อภาษาไทยอย่างเป็นทางการ คือชื่อว่า Snap แค่...ได้คิดถึง พร้อมกับเผยแพร่โปสเตอร์หลักอย่างเป็นทางการของภาพยนตร์เช่นกัน และเผยแพร่ตัวอย่างแรกของภาพยนตร์ในวันที่ 4 ธันวาคม พ.ศ. 2558 ทางยูทูบของผู้สร้างคือทรู และผู้จัดจำหน่ายคือเอ็ม พิกเจอร์

 การออกฉาย 
 โรงภาพยนตร์ 
Snap แค่...ได้คิดถึง จัดจำหน่วยโดย เอ็ม พิกเจอร์ ซึ่งเปิดให้มีการฉายรอบปฐมทัศน์ในคืนวันที่ 24 ธันวาคม พ.ศ. 2558 และรอบพิเศษ (Sneak preview) ระหว่างวันที่ 24 - 30 ธันวาคม พ.ศ. 2558 ณ โรงภาพยนตร์ พารากอน ซีนีเพล็กซ์ โดยมีกำหนดเข้าฉายอย่างเป็นทางการในวันที่ 31 ธันวาคม พ.ศ. 2558

นอกจากนี้ ภาพยนตร์เรื่องนี้ยังได้รับการคัดเลือกให้เข้าฉายในเทศกาลภาพยนตร์นานาชาติในต่างประเทศ ได้แก่

  Tokyo International Film Festival 2015 สาย การประกวดหลัก (Tokyo Grand Prix) ณ ประเทศญี่ปุ่น
  Karlovy Vary International Film Festival 2016 สาย Variety Critics' Choice ณ ประเทศเช็กเกีย
  Taipei Golden Horse Film Festival 2016 สาย Windows on Asia ณ ประเทศไต้หวัน
 โฮมมีเดีย 
Snap แค่...ได้คิดถึง มีบริษัทผู้ร่วมทุนสร้างคือทรูวิชั่นส์ ออริจินัล พิกเจอร์ส ทำให้ในแพลตฟอร์มออนไลน์สามารถรับชมได้ผ่านทาง ทรูไอดี และยังมีการนำมาย้อนฉายในช่องทรูโฟร์ยู ซึ่งเป็นช่องในเครือของทรูวิชั่นส์เช่นกัน

 รางวัล 
 ปี  รางวัล สาขา เสนอชื่อเข้าชิง ผล2558Tokyo International Film Festival 2015Tokyo Grand PrixSnap แค่...ได้คิดถึง 2559Bioscope Awards 2015หนังไทยแห่งปีSnap แค่...ได้คิดถึง รางวัลสมาคมผู้กำกับภาพยนตร์ไทย ครั้งที่ 6นักแสดงนำชายยอดเยี่ยมโทนี่ รากแก่น รองชนะเลิศผู้กำกับภาพยนตร์ยอดเยี่ยมคงเดช จาตุรันต์รัศมี รองชนะเลิศภาพยนตร์ยอดเยี่ยมSnap แค่...ได้คิดถึง นักแสดงนำหญิงยอดเยี่ยมวรันธร เปานิล  รางวัลภาพยนตร์แห่งชาติ สุพรรณหงส์ ครั้งที่ 25  บทภาพยนตร์ยอดเยี่ยม คงเดช จาตุรันต์รัศมี  บันทึกเสียงและผสมเสียงยอดเยี่ยมสราวุธ พันถา, อัคริศเฉลิม กัลยาณมิตร กำกับศิลป์ยอดเยี่ยมราสิเกติ์ สุขกาล ภาพยนตร์ยอดเยี่ยมSnap แค่...ได้คิดถึง ผู้กำกับภาพยนตร์ยอดเยี่ยมคงเดช จาตุรันต์รัศมี นักแสดงนำชายยอดเยี่ยมโทนี่ รากแก่น นักแสดงนำหญิงยอดเยี่ยมวรันธร เปานิล นักแสดงสมทบชายยอดเยี่ยมกฤษณะ พันธุ์เพ็ง ถ่ายภาพยอดเยี่ยมม.ร.ว.อัมพรพล ยุคล ลำดับภาพยอดเยี่ยมกมลธร เอกวัฒนกิจ, อานุภาพ อุตถา ดนตรีประกอบยอดเยี่ยมชัยบรรฑิต พืชผลทรัพย์ รางวัลภาพยนตร์ไทย ชมรมวิจารณ์บันเทิง ครั้งที่ 24ภาพยนตร์ยอดเยี่ยมSnap แค่...ได้คิดถึง นักแสดงนำหญิงยอดเยี่ยมวรันธร เปานิล บทภาพยนตร์ยอดเยี่ยมคงเดช จาตุรันต์รัศมี คมชัดลึก อวอร์ด ครั้งที่ 13บทภาพยนตร์ยอดเยี่ยมคงเดช จาตุรันต์รัศมี นักแสดงนำหญิงยอดเยี่ยมวรันธร เปานิล นักแสดงนำชายยอดเยี่ยมโทนี่ รากแก่น ผู้กำกับภาพยนตร์ไทยยอดเยี่ยมคงเดช จาตุรันต์รัศมี ภาพยนตร์ไทยยอดเยี่ยมSnap แค่...ได้คิดถึง รางวัลสตาร์พิกส์ ไทยฟิล์ม อวอร์ดส ครั้งที่ 13ภาพยนตร์ยอดเยี่ยมSnap แค่...ได้คิดถึง ผู้กำกับยอดเยี่ยมคงเดช จาตุรันต์รัศมี นักแสดงนำหญิงยอดเยี่ยมวรันธร เปานิล นักแสดงสมทบชายยอดเยี่ยมกฤษณะ พันธุ์เพ็ง นักแสดงสมทบหญิงยอดเยี่ยมสร้อยฟ้า แสนคำก้อน บทภาพยนตร์ยอดเยี่ยมคงเดช จาตุรันต์รัศมี ลำดับภาพยอดเยี่ยมกมลธร เอกวัฒนกิจ, มานุสส วรสิงห์ กำกับภาพยอดเยี่ยมม.ร.ว.อัมพรพล ยุคล ออกแบบงานสร้างยอดเยี่ยมราสิเกติ์ สุขกาล, มานพ แจ้งสว่าง 10th Asian Film Awardsนักแสดงดาวรุ่งยอดเยี่ยมวรันธร เปานิล สวนดุสิต ไทยมูฟวี่ โปสเตอร์ อะวอร์ดส ครั้งที่ 5โปสเตอร์ไทยดีเด่นSnap แค่...ได้คิดถึง  (ร่วมกับเรื่องอื่น) ป็อปูล่าโหวตSnap แค่...ได้คิดถึง รางวัลไนน์เอ็นเตอร์เทน อวอร์ดส์ ครั้งที่ 9ภาพยนตร์แห่งปีSnap แค่...ได้คิดถึง 

 การเมือง 
ภาพยนตร์ที่กำกับโดยคงเดช มักจะถูกกล่าวว่ามีเนื้อหาหรือบริบทที่เกี่ยวข้องกับการเมือง แต่ตัวคงเดชเองได้ปฏิเสธมาโดยตลอดว่าเขาไม่ได้ทำภาพยนตร์เกี่ยวกับการเมือง แต่ทำภาพยนตร์เกี่ยวกับคนตัวเล็ก ๆ ที่ได้รับผลกระทบจากการเปลี่ยนแปลงทางการเมืองซึ่งมีการเปลี่ยนแปลงมาโดยตลอด 

ในขณะที่ภาพยนตร์เรื่อง Snap แค่...ได้คิดถึง ได้บอกเล่าถึงเรื่องราวของผึ้ง ที่ต้องย้ายโรงเรียนตามพ่อซึ่งเป็นนายทหารจากจันทบุรีไปยังกรุงเทพฯ เนื่องจากเหตุการณ์รัฐประหาร พ.ศ. 2549 และกลับมาอีกครั้งหลังจากการรัฐประหารในปี พ.ศ. 2557 เพื่อกลับมางานแต่งของเพื่อนและได้พบกับบอยอีกครั้ง และเป็นจุดเริ่มต้นของเรื่องราวของความทรงจำในอดีตของทั้งสอง ซึ่งมีการตีความว่าภาพยนตร์ต้องการจะสื่อความเกี่ยวกับความทรงจำ การประดิษฐ์ความทรงจำ การแทนที่ความทรงจำ และการหลงลืม ซึ่งเป็นสิ่งที่เกิดขึ้นมาตลอดตั้งแต่หลังจากการรัฐประหารในปี พ.ศ. 2549 รวมไปถึงผู้คนรอบตัวของผึ้ง ทั้งพ่อที่เป็นนายทหารยศสูงที่ต้องเข้าไปประจำการในกรุงเทพอย่างเร่งด่วน รวมไปถึงสามีของผึ้งซึ่งเป็นนายทหารอากาศ

 สิ่งสืบเนื่อง 

 Snap ส่วนประกอบของความคิดถึง 

หลังจากภาพยนตร์ฉายไปได้ช่วงหนึ่ง ได้มีการตีพิมพ์หนังสือชื่อว่า Snap ส่วนประกอบของความคิดถึง เพื่อบอกเล่าและอธิบายถึงส่วนประกอบส่วนที่เหลือที่ไม่ได้ถูกบอกเล่าภายในภาพยนตร์เนื่องจากข้อจำกัดของเวลาและองค์ประกอบอื่น ๆ ที่จะทำให้เรื่องราวในภาพยนตร์สมบูรณ์ยิ่งขึ้น ซึ่งเขียนโดย คงเดช จาตุรันต์รัศมี ตีพิมพ์และจัดจำหน่ายโดยสำนักพิมพ์กี๊กบุ๊ก (Geek Book)